b'\n_START_ARTICLE_\nObservatorij Lowell\n_START_PARAGRAPH_\nObservatorij Lowell, ozioma Lowllov observatorij (angle\xc5\xa1ko Lowell Observatory; koda IAU 690) je astronomski observatorij v Flagstaffu, Okro\xc5\xbeje Coconino, Arizona v ZDA. Observatorij je med najstarej\xc5\xa1imi v ZDA. 21. decembra 1965 so ga proglasili za Nacionalni zgodovinski spomenik._NEWLINE_Izvirni 24 pal\xc4\x8dni (610 mm) daljnogled Alvana Clarka se \xc5\xa1e danes uporablja za javno izobra\xc5\xbeevanje. Na leto obi\xc5\xa1\xc4\x8de Lowllow observatorij 70.000 obiskovalecv, ki imajo vodene dnevne izlete in gledajo no\xc4\x8dno nebo skozi Clarkov in druge daljnoglede. Observatorij je ustanovil Percival Lowell leta 1894. Nekaj \xc4\x8dasa ga je vodil njegov bratranec Guy Lowell iz znane bostonske dru\xc5\xbeine Lowllov. Trenutni upravitelj Lowllovega observatorija je William Lowell Putnam, prane\xc4\x8dak Percivala Lowlla in sin dolgoletnega upravitelja Rogerja Putnama._NEWLINE_Observatorij upravlja z ve\xc4\x8d daljnogledi na dveh mestih v Flagstaffu. V glavni zgradbi na Mars Hillu zahodno od sredi\xc5\xa1\xc4\x8da Flagstaffa domuje Clarkov refraktor, \xc4\x8deprav je sedaj namenjen kot orodje za javno izobra\xc5\xbeevanje in ne raziskovanju. Daljnogled je leta 1896 za 20.000$ v Bostonu zgradil Clark in ga z vlakom dostavil v Flagstaff. Tukaj je tudi 13 pal\xc4\x8dni (330 mm) daljnogled, ki ga je leta 1930 uporabljal Tombaugh pri odkritju plutoidnega pritlikavega planeta Plutona._NEWLINE_Lowllov observatorij trenutno upravlja \xc5\xa1tiri raziskovalne daljnoglede na 2163 m visokem kraju Anderson Mesa, 24 km jugovzhodno od Flagsatffa in 42 pal\xc4\x8dni (1067 mm) Daljnogled Johna Halla. Lowell sodeluje s Pomorskim observatorijem ZDA (USNO) in Pomorskim raziskovalnim laboratorijem ZDA (NRL) pri Prototipnem opti\xc4\x8dnem interferometru (Navy Prototype Optical Interferometer, NPOI), ki se prav tako nahaja tukaj. Observatorij upravlja tudi manj\xc5\xa1e razikovalne daljnoglede na Mars Hillu, Avstraliji in \xc4\x8cilu. Trenutno v sodelovanju z Discovery Communications, Inc. gradijo 4200 mm Daljnogled Discovery Channel (DCT). Trenutno sta obe njegovi zrcali (M1 in M2) v fazi poliranja.'